google/wiki40b huggingface dataset:
Μαρία των Βαλουά (1393-1438)

Ζωή

Η Μαρία γεννήθηκε στο Bois de Vincennes και ήταν το έκτο μεταξύ δώδεκα παιδιών, οκτώ από αυτά συμπεριλαμβανομένης της Μαρίας έζησαν μέχρι την ενηλικίωση.
Ο πατέρας της Μαρίας ήταν γνωστό ότι υπέφερε από μια κληρονομική ψυχική ασθένεια. Η Ισαβέλλα είχε αφιερώσει την κόρη της στην εκκλησία, πιθανώς επειδή θεωρούσε ότι η τρέλα του συζύγου της ήταν τιμωρία από τον Θεό.
Η Μαρία εισήλθε στο μοναστήρι του Πουασί στις 8 Σεπτεμβρίου 1397, σε ηλικία 4 ετών, λαμβάνοντας τους όρκους της ως μοναχή στις 26 Μαΐου 1408, σε ηλικία 15 ετών. Ήταν το μόνο από τα παιδιά του Καρόλου ΣΤ΄ που αφιερώθηκε στη θρησκευτική ζωή, καθώς τα υπόλοιπα επιζώντα αδέλφια τους παντρεύτηκαν.
Την εποχή που η Μαρία εισήλθε στο μοναστήρι, η ηγουμένη ήταν η Μαρία των Βουρβόνων, αδερφή της εκ πατρός γιαγιάς της Ιωάννας των Βουρβόνων. Η Μαρία είχε ως συντροφιά μια άλλη Μαρία, κόρη της Κριστίν ντε Πιζάν. Η Κριστίν περιέγραψε μια επίσκεψη στο Πουασί το 1400 στο έργο της «Le Livre du Dit de Poissy», όπου την χαιρέτησαν «χαρούμενα και τρυφερά» η επτάχρονη Μαρία των Βαλουά και η ηγουμένη. Η Κριστίν περιέγραψε επίσης τα δωμάτια της Μαρίας ως κατάλληλα για μια πριγκίπισσα.
Το 1405, η μητέρα της, Ισαβέλλα, και ο θείος της Λουδοβίκος Α΄ της Ορλεάνης, την επισκέφτηκαν και προσπάθησαν να την πείσουν να εγκαταλείψει τη θρησκευτική ζωή προκειμένου να παντρευτεί τον Εδουάρδο, γιο του Ροβέρτου, συμμάχου του Λουδοβίκου. Ωστόσο, η Μαρία αρνήθηκε, υπογραμμίζοντας ότι μόνο ο βασιλιάς (ο οποίος ήταν ψυχικά ασταθής αυτή τη στιγμή) είχε την εξουσία να την αναγκάσει να παντρευτεί και παρέμεινε στο αβαείο. Στα μετέπειτα χρόνια έγινε ηγουμένη του μοναστηριού και έζησε εκεί την υπόλοιπη ζωή της. Πέθανε από την επιδημία του Μαύρου Θανάτου στις 19 Αυγούστου 1438 στο Βασιλικό Παλάτι του Παρισιού και είναι θαμμένος στο μοναστήρι. Το μόνο από τα αδέλφια της που πέθανε μετά από αυτήν ήταν ο βασιλιάς Καρόλου Ζ΄ της Γαλλίας.
Πωλ-Αλμπέρ Μπαρτολομέ

Τα πρώτα χρόνια

Ο Μπαρτολομέ άρχισε τη σταδιοδρομία του ως ζωγράφος στην Ακαδημία Καλών Τεχνών του Παρισιού, φοιτώντας στο εργαστήριο του ακαδημαϊκού ζωγράφου Ζαν – Λεόν Ζερόμ (Jean-Léon Gérôme, 1824 – 1904). Ακολούθως, επιθυμώντας να ανεγείρει ένα μνημείο για τη νεκρή σύζυγό του, στράφηκε το 1887 στη γλυπτική.

Η καταξίωση

Η φήμη του καθιερώθηκε με το αριστουργηματικό «Μνημείο των Νεκρών» (Monument aux morts) στο Κοιμητήριο Περ Λασαίζ (Père Lachaise) του Παρισιού, ένα μεγάλης κλίμακας αρχιτεκτονικό γλυπτό, η κατασκευή του οποίου κράτησε δέκα χρόνια (1889 – 1899). Η σύνθεση του μνημείου είναι βασισμένη σε μια πλειάδα από πενθούσες μορφές σε διάφορες στάσεις που εκφράζουν πόνο και θλίψη. Η γυμνότητά τους όμως σχολιάστηκε ως ασυμβίβαστη με το θρησκευτικό αίσθημα και το χώρο ταφής ενός χριστιανικού νεκροταφείου.

Τα έργα

Η επιτυχία του «Μνημείου των Νεκρών» τον ανέδειξε και οδήγησε σε παραγγελίες για πολλά ταφικά μνημεία, όπως «Θρηνούσα γυναίκα, καλυμμένη με πέπλο» (1897, Pleureuse, femme voilee – Κοιμητήριο Μονμάρτρης), «Ονορέ Σαμπιόν» (Tombe de Honoré Champion, Κοιμητήριο Μονπαρνάς), «Καθιστή γυναίκα» (Femme assise, Κοιμητήριο Περ Λασαίζ), «Ζαν – Ζακ Ρουσώ» (Monument a Jean-Jacques Rousseau, Μουσείο Ορσέ, Παρίσι).
Άλλα γλυπτά έργα του Μπαρτολομέ, μεταξύ πολλών άλλων, είναι «Αδάμ και Εύα» και «Κορίτσι που κλαίει» στο Μουσείο Ερμιτάζ, Αγίας Πετρούπολης, «Η Αλήθεια, η Φιλοσοφία και η Φύση», «Η Δόξα», «Η Μουσική» κ. ά. Τα μεταγενέστερα έργα του δείχνουν την επίδραση του Ογκίστ Ροντέν (Rodin). O Μπαρτολομέ έχει ενταφιαστεί στο παρισινό Κοιμητήριο Περ Λασαίζ.
Καλύτερος Νέος Παίκτης Ελληνικού Πρωταθλήματος καλαθοσφαίρισης

Το Καλύτερος Νέος Παίκτης Ελληνικού Πρωταθλήματος καλαθοσφαίρισης είναι μία ετήσια βράβευση του Ελληνικού Πρωταθλήματος Καλαθοσφαίρισης, η οποία ξεκίνησε τη σεζόν 1998-99. Περισσότερες φορές έχει δοθεί στον Αλέξανδρο Βεζένκοφ, ο οποίος έχει κριθεί τρεις φορές Καλύτερος Νέος Παίχτης. Ενώ δύο φορές έχει τιμηθεί με αυτόν τον τίτλο ο Κώστας Παπανικολάου, οι υπόλοιποι αθλητές από μία φορά, με τον πιο πρόσφατο τον Αντώνη Κόνιαρη. Η βράβευση αυτή δίνεται σε παίχτες κάτω των 22 ετών. Τέλος για την εκλογή του Καλύτερου Νέου, ψηφίζουν προπονητές και αρχηγοί των ομάδων, καθώς και δημοσιογράφοι και κοινό.
Λαϊκό Ενωτικό Κόμμα

Το Λαϊκόν Ενωτικόν Κόμμα (Λ.Ε.Κ.) ήταν ελληνικό πολιτικό κόμμα που συγκροτήθηκε το Δεκέμβριο του 1950 εκ του Εθνικού Ενωτικού Κόμματος του Παναγιώτη Κανελλόπουλου και της υπό του Στέφανου Στεφανόπουλου πολιτικής ομάδας που είχε αποσχισθεί από το Λαϊκό Κόμμα.
Το Λαϊκό Ενωτικό Κόμμα, που αριθμούσε κατά τη συγκρότησή του 36 βουλευτές, διαλύθηκε στις 30 Ιουλίου του 1951, δηλαδή την επομένη της αναγγελίας της αναμείξεως του στρατάρχη Α. Παπάγου στην πολιτική, οπότε και συγχωνεύθηκε στον Ελληνικό Συναγερμό.
Κριστιάν Κούστα

Πρώιμη καριέρα

Ο Κούστα γεννήθηκε στην Αλβανία αλλά ήρθε στην Ελλάδα και ξεκίνησε την καριέρα του με τον  ΠΑΟΚ σε ηλικία μόλις 5 ετών.

ΠΑΟΚ

Έκανε το πρώτο του επαγγελματικό ντεμπούτο του ενώ προπονητής ήταν ο Ιγκόρ Τούντορ , στις 17 Δεκεμβρίου 2015, την περίοδο 2015-16 για το Κύπελλο αγώνα εναντίον του Ολυμπιακού Βόλου ως αλλαγή στο 46ο λεπτό. Το ματς τελείωσε 1-1.

Διεθνή καριέρα

Ο Κούστα συμμετείχε με την Αλβανία Κ17 για τα προκριματικά του Ευρωπαϊκού πρωταθλήματος τον Οκτώβριο του 2013, στο πλαίσιο του προπονητή Μουστεντανάγκιτς όπου εμφανίστηκε και στα 3 παιχνίδια, παίζοντας ως αλλαγή στον εναρκτήριο αγώνα εναντίον της Ρουμανίας U17, και στη συνέχεια στους άλλους δύο αγώνες ως βασικός για να βοηθήσει την ομάδα του για να προχωρήσει στο επόμενο στάδιο.
Λούρος Κέας

Ο Λούρος Κέας είναι τοποθεσία στη νήσο Κέα (Τζιά).

Πληροφορίες

Από ένα σπήλαιο που υπάρχει εκεί, αναβλύζει νερό μόνο κατά τους θερινούς μήνες. Αυτό αποδίδεται ως θαύμα ενός Αγίου που ασκήτευε κατά τον 16ο αιώνα εκεί τα καλοκαίρια, δηλαδή στον Άγιο Τιμόθεο Ευρίπου τον επίσκοπο. Σύμφωνα με την λαϊκή παράδοση αυτό συνέβη ενόσω εκείνος παρέμεινε εκεί.  Στν τοποθεσία Λούρος υπάρχει και μια κοινοτική ομβροδεξαμενή για τις αρδρευτικές ανάγκες της περιοχής.
Super Mario Sunshine

Gameplay

Το Super Mario Sunshine μοιράζεται πολλά παρόμοια στοιχεία gameplay με τον προκάτοχό του, το Super Mario 64, καθώς επίσης παρουσιάζοντας διάφορα νέα χαρακτηριστικά gameplay. Ο παίκτης ελέγχει τον Mario καθώς προσπαθεί να συλλέξει 120 Shine Sprites για να επιστρέψει το φως πίσω στο Isle Defino και να αποδείξει την αθωότητά του μετά που ένας απατεώνας έκλεψε τα Shine Sprites και κάλυψε το νησί με τοξική λάσπη. Ο παίκτης ξεκινά στο Isle Delfino και μπαίνει σε διάφορους κόσμους μέσω πυλών οι οποίες γίνονται διαθέσιμες καθώς το παιχνίδι προχωράει. Παρόμοια με την συλλογή αστεριών στο Super Mario 64, ο παίκτης συλλέγει Shine Sprites νικώντας διάφορες αποστολές που δίνονται στον Mario όταν μπαίνει σε κάθε επίπεδο, με περισσότερες να ξεκλειδώνονται όταν νικούνται οι προηγούμενες. Υπάρχουν επίσης διάφορες κρυμμένες περιοχές και προκλήσεις στο Isle Delfino όπου περισσότερα Shine Sprites μπορούν να αποκτηθούν. Κατά τη διάρκεια του παιχνιδιού, ο παίκτης μπορεί επίσης να βρει μπλε νομίσματα, τα οποία μπορούν να  ανταλλαχθούν για περισσότερα Shine Sprites.
Σε αυτό το παιχνίδι, ο Mario έχει ένα ρομποτικό σακίδιο που το λένε FLUDD (Flash Liquidizing Ultra Dousing Device), το οποίο χρησιμοποιεί νερό για να καθαρίσει τη λάσπη και να βοηθήσει τον Mario να φτάσει σε νέα μέρη. Ο Mario ξεκινά έχοντας με δύο καταστάσεις του FLUDD, τον ψεκασμό και την αιώρηση, τις οποίες μπορεί γρήγορα να αλλάξει. Η κατάσταση ψεκασμού δίνει στον Mario την δυνατότητα να ρίξει ένα ρεύμα νερού το οποίο χρησιμοποιεί για να καθαρίσει την λάσπη, να επιτεθεί σε εχθρούς, και να ενεργοποιήσει ορισμένους μηχανισμούς. Ενώ με την κατάσταση αιώρησης ο Mario ίπταται για μια μικρή περίοδο χρόνου, επιτρέποντάς του να διασχίσει μεγάλα χάσματα καθώς ταυτόχρονα ψεκάζοντας πράγματα ακριβώς από κάτω του. Καθώς το παιχνίδι προχωράει, ο Mario ξεκλειδώνει δύο επιπλέον καταστάσεις για το FLUDD οι οποίες είναι ο πύραυλος, ο οποίος ρίχνει τον Mario ψηλά στον αέρα, και το τούρμπο, το οποίο κινεί τον Mario σε υψηλές ταχύτητες, αφήνοντάς τον να τρέξει στο νερό και να μπει σε ορισμένες περιοχές. Κάθε κατάσταση του FLUDD χρησιμοποιεί νερό από τα αποθέματά του, το οποίο μπορεί να ξαναγεμιστεί  από πηγές νερού όπως ποτάμια ή σιντριβάνια, για να λειτουργήσει. Υπάρχουν επίσης κάποιες περιοχές όπου το FLUDD παίρνεται από τον Mario, αναγκάζοντας τον να βασιστεί στις φυσικές platforming ικανότητές του. Σε ορισμένα σημεία στο παιχνίδι, ο Mario μπορεί να συναντήσει ένα αβγό το οποίο εκκολάπτεται σε έναν Yoshi όταν του δίνεται ένα φρούτο που ζητάει. Ο Yoshi μπορεί να ιππευθεί και να επιτεθεί φτύνοντας χυμό, που μπορεί να καταστρέψει ορισμένα εμπόδια που το νερό δεν μπορεί. Ο Yoshi μπορεί επίσης να χρησιμοποιήσει την γλώσσα του να φάει εχθρούς ή κομμάτια φρούτων που αλλάζουν το χρώμα του, ανάλογα με το είδος του φρούτου. Ο Yoshi θα εξαφανιστεί αν του τελειώσει ο χυμός, ο οποίος μπορεί να αναπληρωθεί τρώγοντας περισσότερα φρούτα, ή πέφτοντας σε βαθύ νερό.
Γεώργιος Φρειδερίκος του Μπάντεν-Ντούρλαχ

Βιογραφία

Ήταν ο τρίτος γιος του Καρόλου Β΄ μαργράβου του Μπάντεν-Ντούρλαχ και της Άννας των Βίττελσμπαχ, κόρης του Ροβέρτου κόμη του Παλατινάτου-Βέλντεντς.
Το 1638 απεβίωσε στο Στρασβούργο σε ηλικία 65 ετών και τον διαδέχθηκε ο πρωτότοκος γιος του Φρειδερίκος Ε΄.
Γλώσσες της Σερβίας

Η Σερβία έχει μόνο μια επίσημη εθνική γλώσσα, η οποία είναι η σερβική. Άλλες γλώσσες που ομιλούνται στη Σερβία είναι η αλβανική, που ομιλείται στην κοιλάδα του Πρέσεβο​​ και το Κοσσυφοπέδιο, η ουγγρική, η ρουμανική, σλοβακική, ρωσική, κροατική (όλες εκ των οποίων είναι επίσημες γλώσσες στην περιφέρεια της Βοϊβοντίνας), ουκρανική, βουλγαρική, ρουμανική, τσεχική, βοσνιακή, βλαχική, μπουνγεβάτς, σλαβομακεδονική, μαυροβουνιακή, ελληνική κλπ.

Σερβική γλώσσα

Η σερβική γλώσσα επικρατεί στις περισσότερες περιοχές της Σερβίας, εξαιρώντας ορισμένους δήμους της Βοϊβοντίνας και της νότιας Σερβίας, καθώς επίσης και το μεγαλύτερο μέρος του Κοσσυφοπεδίου. Η  βοσνιακή, η κροατική και η γλώσσα μπουνγεβάτς, που σύμφωνα με απογραφή ομιλούνται σε ορισμένα μέρη της Σερβίας, είναι σχεδόν πανομοιότυπες με τη σερβική γλώσσα, ενώ άτομα που έχουν δηλώσει ότι είναι ομιλητές της βουλγαρικής γλώσσας στη νότια Σερβία είναι στην πραγματικότητα ομιλητές της τορλακιανής διαλέκτου, η οποία θεωρείται, από Σέρβους γλωσσολόγους, διάλεκτος της σερβικής γλώσσας.
Η σερβική γλώσσα που ομιλείται στη Σερβία έχει διάφορες διαλέκτους: Σουμαντίγιας-Βοϊβοντίνας, Σμεντέρεβο-Βρσατς, Κοσσυφοπεδίου-Ρεσάβας, Πρίζρεν-Νότιας Μοράβας, Σεβρλίγκ-Ζαπλάνιε, Τίμοκ-Λουζνίτσας (τορλακιανή), Ανατολικής Ερζεγοβίνης και Ζέτας-Νότιου Σαντζάκ. Η διάλεκτος Σουμαντίγιας-Βοϊβοντίνας και αυτή της Ανατολικής Ερζεγοβίνης είναι οι βάσεις της σύγχρονης σερβικής γλώσσας.
Σε μεγάλο τμήμα της νότιας Σερβίας, ομιλείται μια διάλεκτος με το όνομα τορλακιανή. Αν και δεν έχει τυποποιημένη μορφή και εξακολουθεί να εκφωνείται χωρίς οποιαδήποτε μορφή επίσημου καθεστώτος, η τορλακιανή μπορεί να θεωρηθεί από μερικούς ως ξεχωριστή γλώσσα. Αποτελεί τμήμα της νότιας σλαβικής διαλέκτου και αποτελεί ένα σύνδεσμο μεταξύ των ανατολικών νότιων σλαβικών γλωσσών (κυρίως βουλγαρικών και σλαβομακεδονικών) και των δυτικών νότιων σλαβικών γλωσσών (μεταξύ των οποίων και της Σερβικής).

Μειονοτικές γλώσσες

Εκτός από την σερβική, που είναι η επίσημη γλώσσα σε ολόκληρη τη χώρα, υπάρχουν πέντε μειονοτικές γλώσσες σε επίσημη χρήση από την επαρχιακή διοίκηση της Βοϊβοντίνας: ρουμανική, σλοβακική, ρωσική και κροατική. Η σερβική είναι η κύρια γλώσσα που χρησιμοποιείται από την επαρχιακή διοίκηση και από τις δημοτικές αρχές στη Βοϊβοντίνα. Οι άλλες πέντε γλώσσες χρησιμοποιούνται από την επαρχιακή διοίκηση και από συγκεκριμένες δημοτικές ή κοινοτικές διοικήσεις.
Λεξικογραφία

Ο όρος λεξικογραφία αναφέρεται στην επιστήμη που ασχολείται με τον τρόπο σύνταξης και γενικότερης δομής των λεξικών. Ως επιστήμη, η λεξικογραφία διαιρείται σε δυο κλάδους: τον θεωρητικό και τον πρακτικό. Ο κλάδος της πρακτικής λεξικογραφίας αναφέρεται στην τεχνική για την εγγραφή της έκδοσης λεξικών ενώ ο θεωρητικός κλάδος ασχολείται με την ανάλυση και περιγραφή των σημασιών, τον τρόπο σύνταξής τους και τα παραδείγματα που αναφέρονται για την κατανόηση των όρων. Ουσιαστικά η λεξικογραφία εστιάζει στο σχεδιασμό, τη σύνταξη, τη χρήση αλλά και την αξιολόγηση των γενικών λεξικών που περιγράφουν τις λέξεις.
Γρηγόρης Παπαβασιλείου

Διεθνής

Αγωνίστηκε μία φορά στην Εθνική Ελλάδας ως ποδοσφαιριστής της Καστοριάς, σε φιλικό αγώνα με αντίπαλο την Τσεχοσλοβακία (ήττα 2-1 εκτός έδρας) στις 24 Μαρτίου 1982. Επίσης, έπαιξε στην Εθνική Ολυμπιακή ομάδα το 1983.
A Real Dead One

Τραγούδια

1. The Number of the Beast (Harris) - 4:55

2. The Trooper (Harris) - 3:55

3. Prowler (Harris) - 4:16

4. Transylvania (Harris) - 4:26

5. Remember Tomorrow (Harris, Di' Anno) - 5:53

6. Where Eagles Dare (Harris) - 4:49

7. Sanctuary (Harris, Di' Anno, Murray) - 4:53

8. Running Free (Harris, Di' Anno) - 3:49

9. Run to the Hills (Harris) - 3:58

10. 2 Minutes to Midnight (Smith, Dickinson) - 5:37

11. Iron Maiden (Harris) - 5:25

12. Hallowed Be Thy Name (Harris) - 7:52
Γιασένιτσα (Μόσταρ)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Γ.Σ. Ελευθερούπολης

Ιστορική αναδρομή

Κατά την αγωνιστική περίοδο 2005-06 το τμήμα ανδρικής καλαθοσφαίρισης της Ελευθερούπολης κατέκτησε τον τίτλο του Πρωταθλητή της Α' Κατηγορίας Ανδρών της Ε.ΚΑ.Σ.Α.ΜΑ.Θ., αποκτώντας παράλληλα το δικαίωμα ανόδου στις πανελλαδικές κατηγορίες.
Κατά την παρθενική περίοδο της ομάδας στη Γ' Εθνική Κατηγορία, 2006-07 ο σύλλογος κατέλαβε την 7η θέση του τελικού βαθμολογικού πίνακα του 2ου Ομίλου Βορρά. Την επόμενη χρονιά, 2007-08, ολοκλήρωσε τις αγωνιστικές του υποχρεώσεις μια θέση υψηλότερα.
Την αγωνιστική περίοδο 2008-09 η Ελευθερούπολη συγκέντρωσε 21 νίκες και 5 ήττες, τερματίζοντας στη 2η θέση, με έναν βαθμό λιγότερο από τον πρωτοπόρο Μέγα Αλέξανδρο Θεσσαλονίκης, μη καταφέρνοντας να ανέλθει. Την επόμενη χρονιά, 2009-10 κατέλαβε την 5η θέση της τελικής βαθμολογίας, παραμένοντας χωρίς προβλήματα στην κατηγορία. Την περίοδο 2010-11 τερμάτισε λίγο χαμηλότερα και συγκεκριμένα στην 7η θέση, ενώ τη χρονιά 2011-12 η ομάδα κατέλαβε την 6η θέση της τελικής βαθμολογίας. Κατά την αγωνιστική περίοδο 2012-13 η ομάδα της Ελευθερούπολης έλαβε μέρος στο Πρωτάθλημα του 2ου Ομίλου Βορρά της Γ' Εθνικής, ολοκληρώνοντας τις αγωνιστικές της υποχρεώσεις στην 3η θέση του βαθμολογικού πίνακα. Ακολούθως αγωνίστηκε σε αγώνα κατάταξης εναντίον του Ηρακλή Κοζάνης, στον οποίο και επικράτησε με σκορ 104-91. Λόγω ανακατατάξεων στις κατηγορίες, η ομάδα της Καβάλας ενημερώθηκε από την Ομοσπονδία πως από το επόμενο φθινόπωρο θα αγωνιζόταν για πρώτη φορά στην ιστορία της στη Β' Εθνική. Προπονητής του συλλόγου ήταν ο Στράτος Καγιάογλου με συνεργάτη τη γυμνάστρια Μένη Χατζοπούλου.
Σοφερείμ

Σοφερείμ ονομάζονται οι Ιουδαίοι επαγγελματίες αντιγραφείς των Εβραϊκών Γραφών (Τανάκ) από τις ημέρες του Έσδρα (5ος αιώνας Π.Κ.Χ.) και μετά για μια περίοδο χιλίων ετών περίπου. Επίσης αναφέρονται και ως «γραμματείς».
Μια πολύ αρχαία ραββινική παράδοση, το Ταλμούδ, συνδέει αυτό τον όρο με το εβραϊκό ρήμα σαφάρ που σημαίνει «καταμετρώ», αναφέροντας: «Οι αρχαίοι λόγιοι ονομάζονταν Σοφερείμ διότι μετρούσαν όλα τα γράμματα της Τορά», δηλαδή της Πεντατεύχου (των πέντε πρώτων βιβλίων των Εβραϊκών Γραφών). Μετρούσαν όλα τα γράμματα των λέξεων που αντέγραφαν με σκοπό να ελέγξουν αν τα αντίγραφα που επιμελούνταν ήταν εντελώς όμοια με τα πρωτότυπα. Οι 815.140 χαρακτήρες της εβραϊκής γλώσσας από τους οποίους αποτελείται το κείμενο των Εβραϊκών Γραφών καθιστούσαν το έργο τους ιδιαίτερα κοπιαστικό. Οι φιλόπονες προσπάθειες αυτών των αντιγραφέων του Βιβλικού κειμένου εξασφάλισαν αναμφίβολα τον μεγάλο βαθμό ακρίβειας με το οποίο μεταδόθηκε στο πέρασμα των αιώνων το κείμενο των Εβραϊκών Γραφών. Τους διαδέχτηκαν οι Μασορίτες.
Σύμφωνα με την ιουδαϊκή παράδοση, ο όρος Σοφερείμ εφαρμόζεται πιο συγκεκριμένα στην αρχαιότερη ομάδα γραμματέων από τον 5ο έως τον 3ο αιώνα Π.Κ.Χ., δηλαδή από τον Έσδρα μέχρι τον Αντίγονο του Σόχο. Μετά από εκείνους εμφανίστηκαν οι Ζουγώθ, τα ζεύγη λογίων του κειμένου, κατά τη διάρκεια του 2ου και του 1ου αιώνα Π.Κ.Χ., δηλαδή από τον Ιωσή μπεν Ιωεζέρ μέχρι τον Χιλλέλ. Η τρίτη ομάδα γραμματέων ήταν οι Ταναΐμ (οι «αναμεταδότες» ή «δάσκαλοι» του προφορικού νόμου), από τον καιρό του θανάτου του Χιλλέλ έως το θάνατο του Ιούδα Ανασί μετά το 200 Κ.Χ.. Πέρα από τη μετάδοση και την αναπαραγωγή του Βιβλικού κειμένου, οι διδασκαλίες που ανέπτυξαν αυτές οι τρεις ομάδες γραμματέων, οι οποίοι είχαν τον τίτλο είτε του Ραββί είτε του Ραββάν (ανώτερος του Ραββί) δηλαδή του «δασκάλου», καταγράφηκαν στη Μισνά, την Τοσεφτά, τη Μπαραϊθόθ και τη Μιδράς.
Θεόδωρος Ραϊθηνός

Βίος

Δεν γνωρίζουμε πολλές πληροφορίες για τη ζωή του Θεόδωρου. Ήταν ιερομόναχος σε μοναστήρι κοντά στο λιμάνι Ραϊθώ που βρίσκεται νοτιοδυτικά της Χερσονήσου του Σινά.

Συγγραφικό έργο

Έχει γράψει την «Προπαρασκευή», στην οποία αναπτύσσει το ζήτημα της χριστολογίας σε δύο μέρη και αντίστοιχα με δύο τρόπους: αφενός ιστορικώς, αφετέρου συστηματικώς και διαλεκτικώς. Προσπαθεί να συνδυάσει τη διδασκαλία του Κυρίλλου Αλεξανδρείας και της Συνόδου της Χαλκηδόνας (451) Πρέπει να γράφτηκε μετά το 591,αφ ότου τερματίστηκαν οι Περσικές επιθέσεις στην περιοχή της Αιγύπτου.
Μάρτιν Μιούρσεπ

Καριέρα

Ο Μιούρσεπ ξεκίνησε να αγωνίζεται από την παιδική του ηλικία και συμμετείχε στις ομάδες εφήβων της σοβιετικής Εσθονίας. Ο Στάνισλαβ Ερέμιν τον επέλεξε για την εθνική νέων της Σοβιετικής Ένωσης, μαζί με ονόματα όπως ο Ζακάρ Πασούτιν, ο Ρόμπερτς Στελμάχερς και ο Βιτάλι Ποταπένκο.
Αγωνίστηκε επαγγελματικά στην Κάλεβ Ταλίν, με την οποία κατέκτησε το νταμπλ στην Εσθονία το 1992, συνεχίζοντας την σεζόν 1992-93 στην Άλβικ. Φόρεσε για δύο χρόνια την φανέλα της Μακάμπι Τελ Αβίβ, κατακτώντας δύο πρωταθλήματα και ένα κύπελλο Ισραήλ.
Αφου επανήλθε για έναν χρόνο στην πατρίδα του, υπέγραψε στους Μαϊάμι Χιτ για το 1996-97, με τους οποίους έπαιξε σε δέκα αγώνες με μέσους όρους 1,7 πόντων και 0,5 ριμπάουντ. Συνέχισε στους Ντάλας Μάβερικς, όπου αγωνίστηκε σε 73 παιχνίδια με μέσο όρο 5,1 πόντων και 2,4 ριμπάουντ.
Το 1999, μεταγράφηκε στην ομάδα του Άρη, παίζοντας σε επτά αγώνες της κανονικής σεζόν με 17,1 πόντους ανά αγώνα, ενώ στα πλέι-οφ είχε μέσο όρο 14,0 πόντων σε επτά ματς, αλλά στιγματίστηκε από το γεγονός ότι βρέθηκε θετικός σε έλεγχο ντόπινγκ στον αγώνα εναντίον του ΠΑΟΚ στις 8 Μαΐου 1999.
Επόμενος σταθμός της καριέρας του ήταν η ΑΕΚ, στην οποία παρέμεινε για δύο χρόνια, κατακτώντας δύο φορές το κύπελλο Ελλάδας, όπως και το κύπελλο Σαπόρτα της σεζόν 1999-2000.
Ακολούθησε μία πενταετία όπου ο Μιούρσεπ έπαιξε σε ρωσικές ομάδες, φορώντας τις φανέλες των Ούνικς Καζάν, Ντιναμό Μόσχας, Ουράλ Γκρέιτ και ΤΣΣΚΑ Μόσχας. Κατέκτησε το νταμπλ με την ΤΣΣΚΑ το 2005, όπως και το EuroChallenge με την Ούνικς Καζάν το 2004, κερδίζοντας στον τελικό την ομάδα του Αμαρουσίου με 87-63.
Έκλεισε την καριέρα του το 2010, αγωνιζόμενος στην πατρίδα του, ενώ το 2007 έπαιξε για ένα μικρό χρονικό διάστημα στους Τάιγκερς της Μελβούρνης.
Νικόλαος Αμηράς

Βιογραφικά στοιχεία

Υπήρξε δικηγόρος. Εξελέγη βουλευτής Αθηνών με το Κόμμα των Φιλελευθέρων στις εκλογές του 1926 και στις γερουσιαστικές εκλογές του 1929 εξελέγη γερουσιαστής Αττικής Βοιωτίας για εννιαετή θητεία.
Ρούμπι

Υπόθεση

Η Ρούμπι είναι μια όμορφη, φιλόδοξη, αλλά φτωχή κοπέλα που ζει μαζί με την μητέρα της την Ρεφούχιο και την αδελφή της την Κριστίνα σε μια φτωχογειτονιά. Η Κριστίνα δουλεύει σκληρά για να βοηθήσει την οικογένεια της και το σπίτι, ενώ η Ρούμπι σπουδάζει σε ένα ιδιωτικό πανεπιστήμιο και βοηθάει την Μαριμπέλ ένα πλούσιο αλλά γλυκό κορίτσι που αγαπά την Ρούμπι σαν αδελφή της. 
Στην πραγματικότητα όμως η Ρούμπι βρίσκει στην Μαριμπέλ την ακόρεστη επιθυμία της για πλούτη και ανέσεις ενώ την ζηλεύει ταυτόχρονα. Όμως μέσα στην καρδιά της υπάρχει πάντα η μάχη μεταξύ της ανάγκης για την αληθινή αγάπη και της φιλοδοξίας για μια ζωή χωρίς στερήσεις.
Όταν στην ζωή της μπαίνει ο Αλεχάντρο η μάχη αυτή γίνεται ολοένα και δυνατότερη καθώς ερωτεύεται τον Αλεχάντρο όπως δεν έχει ξαναγαπήσει ποτέ στην ζωή της παρόλο που αυτός είναι ένας φτωχός γιατρός αλλά καλός και τίμιος άνθρωπος. Η Ρούμπι βρίσκεται τότε αντιμέτωπη με τον εαυτό της μπροστά σε ένα μεγάλο δίλημμα. 
Αποφασίζει να προδώσει την Μαριμπέλ και να της κλέψει τον άνδρα που αγαπάει, τον Έκτορ, που είναι πλούσιος. Τον κάνει να την ερωτευτεί και να ξεχάσει την Μαριμπέλ, αφού χωρίσει πρώτα με τον Αλεχάντρο, παρόλο που πονάει για αυτό. Όταν η Μαριμπέλ και ο Έκτορ ετοιμάζονται να παντρευτούν το σκάνε αφήνοντας πίσω τους πάντες. 
Παντρεύονται και έτσι αρχίζει μια καινούργια ζωή για αυτούς. Όμως στην πορεία θα καταλάβει ότι τα πλούτη δεν φέρνουν την ευτυχία και μέσα από απάτες και δόλους θα προσπαθήσει να πάρει πίσω όλα όσα έχασε και πιστεύει ότι της ανήκουν.
Ρωμαϊκά μνημεία, Καθεδρικός του Αγίου Πέτρου και Λίμπφραουενκιρχε (Τριρ)

Τα Ρωμαϊκά μνημεία, ο Καθεδρικός του Αγίου Πέτρου και η Λίμπφραουενκιρχε στο Τριρ (στα γερμανικά: Welterbe Römische Baudenkmäler, Dom und Liebfrauenkirche in Trier) είναι μια σειρά από κτίρια στο Τριρ, που το 1986 συμπεριελήφθησαν στον κατάλογο των Μνημείων Παγκόσμιας Κληρονομιάς της ΟΥΝΕΣΚΟ. 
Τα ρωμαϊκά μνημεία του Τριρ είναι: το Ρωμαϊκό Αμφιθέατρο, η Ρωμαϊκή γέφυρα στο Μοζέλλα ποταμό, τα Ρωμαϊκά λουτρά (Barbara Baths) και οι Θέρμες (Imperial Baths), η Στήλη του Ίγκελ, η Πόρτα Νίγκρα και η Βασιλική του Μεγάλου Κωνσταντίνου. Τα άλλα δύο μνημεία του Τριρ, που έχουν ενταχθεί στον κατάλογο των μνημείων παγκόσμιας κληρονομιάς, είναι ο Καθεδρικός της πόλης και η Λίμπφραουενκιρχε (Liebfrauenkirche).
Όφενμπαχ

Ιστορία

Μέχρι τη μεταφορά Ουγενότων από τον πρίγκιπα Ίζενμπουργκ από την Γαλλία το 1699, το Όφενμπαχ ήταν ένα χωριό πεντακοσίων ως χιλίων κατοίκων. Σε αντίθεση με την καθολική Φρανκφούρτη, στο  Όφενμπαχ η ανάπτυξη των επαγγελμάτων και του εμπορίου ήταν ελεύθερη. Αυτό το πλεονέκτημα έφερε πολλούς επιχειρηματίες και εφευρέτες στην πόλη, καθώς και πολλούς καλλιτέχνες. Από την πόλη πέρασαν προσωπικότητες όπως ο Μότσαρτ, ο Γκαίτε, ο Ενρίκο Καρούζο και άλλοι.
Με την βιομηχανοποίηση οι βιοτεχνίες του Όφενμπαχ ειδικεύτηκαν σε λίγους τομείς όπως την κατασκευή μικρών μηχανημάτων, την επεξεργασία δέρματος και την γραφιστική. Το 1832 ιδρύεται η Σχολή για την βιομηχανία και την καλλιτεχνία, φέρνοντας και δημιουργώντας μια ελίτ στον τομέα του σχεδιασμού.

Οικονομία

Μέχρι την δεκαετία του 1970 το Όφενμπαχ είχε μια σημαντική βιομηχανία μηχανημάτων και βιομηχανία δέρματος. Το Όφενμπαχ ήταν επίσης κέντρο γραφιστικής. Σήμερα είναι μια δημοφιλής βάση για ευρύ φάσμα υπηρεσιών, ειδικά για την αυτοκινητοβιομηχανία και τον τομέα του σχεδίου.
Άκης Σκέρτσος

Βιογραφικά στοιχεία

Σπούδασε δημοσιογραφία και ΜΜΕ στο Αριστοτέλειο Πανεπιστήμιο Θεσσαλονίκης και πραγματοποίησε μεταπτυχιακές σπουδές στην πολιτική διαχείριση και το lobbying στο Πανεπιστήμιο George Washington. 
Διετέλεσε διευθυντής του γραφείου υπουργού Οικονομικών Γιάννη Στουρνάρα (Ιούνιος 2012 - 2014), διευθυντής του γραφείου του υπηρεσιακού πρωθυπουργού Παναγιώτη Πικραμμένου, καθώς και γενικός διευθυντής του Συνδέσμου Ελλήνων Βιομηχάνων την περίοδο 2014 - 2019. Διετέλεσε, επίσης, μέλος του Διοικητικού Συμβουλίου του ΣΕΒ-ΙΒΕΠΕ, Γενικός Γραμματέας του Διοικητικού Συμβουλίου του Σωματείου Επιχειρηματικότητας Νέων (ΣΕΝ-Junior Achievement) και Ταμίας του Συμβουλίου ΣΕΒ για τη Βιώσιμη Ανάπτυξη (ΒΙΑΝ). 
Ανήκει στον στενό κύκλο συνεργατών του Κυριάκου Μητσοτάκη, στην κυβέρνηση του οποίου τοποθετήθηκε, την 9η Ιουλίου 2019, Υφυπουργός παρά τω Πρωθυπουργώ, Αρμόδιος για τον συντονισμό του Κυβερνητικού Έργου
Μιλά αγγλικά και γαλλικά. 
Είναι παντρεμένος και πατέρας ενός παιδιού.
Νέα έκδοση

Νέα αναθεωρημένη έκδοση πραγματοποιείται σε μια ήδη δημοσιευμένη εργασία ή σε βιβλία όταν κάποια σημεία τους τροποποιούνται ουσιαστικά λόγω διάρθρωσης, διαγραφής ή προσθήκης υλικού από τον αρχικό συγγραφέα ή από τον επιμελητή ή τον εκδότη. Οι νέες ή αναθεωρημένες εκδόσεις στοχεύουν στην επέκταση και ενημέρωση του περιεχομένου του έργου.
Γιάννης Κατέβας

Δισκογραφία

ΔΙΑΦΟΡΑ (45΄ στροφών)
 ΚΑΙ ΑΥΡΙΟ ΚΑΙ ΠΑΝΤΑ
 ΤΡΑΓΟΥΔΙΑ ΑΓΑΠΗΣ
 ΤΑ ΓΙΑΣΕΜΑΚΙΑ ΣΟΥ
 ΚΑΤΙ ΠΑΡΑΠΑΝΩ
 ΝΑ Μ` ΑΓΑΠΑΣ ΤΩΡΑ
 ΠΟΥ ΘΑ ΠΑΣ
 ΝΑΙ ΓΙΑ ΣΕΝΑ ΝΑΙ
 ΜΕ ΣΥΓΚΛΟΝΙΖΕΙΣ
 ΚΙ’ ΟΜΩΣ Σ’ ΑΓΑΠΩ
 ΟΙ ΜΕΓΑΛΕΣ ΕΠΙΤΥΧΙΕΣ ΤΟΥ
 ΓΕΙΑ ΣΟΥ ΕΛΛΑΔΑ
 ΚΑΙ ΧΟΡΕΥΕΙ Η ΕΛΛΑΔΑ
[14] ΤΑ ΩΡΑΙΑ ΤΟΥ ΚΑΤΕΒΑ (ΕΜΙ)
[15] ΔΕΚΑ ΧΡΟΝΙΑ ΤΡΑΓΟΥΔΙΑ (MINOS)